b"\n_START_ARTICLE_\nCasa Matheu\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d'habitatges de planta baixa i tres pisos, que presenta dues fa\xc3\xa7anes separades per un xamfr\xc3\xa0 amb composici\xc3\xb3 regular de buits, que formen balcons amb baranes de forja. Hi destaquen diversos elements ornamentals, com els que emmarquen les finestres i els acabaments del terrat, sobre cornisa. Els paraments presenten encoixinats, excepte el del xamfr\xc3\xa0, cobert d'esgrafiats amb motius florals. Al xamfr\xc3\xa0 hi ha els elements m\xc3\xa9s caracter\xc3\xadstics: presenta a primer pis un mirador amb cristallera emplomada (vitralls) i un element sobre el terrat amb balc\xc3\xb3 obert entre dues columnes en un buit circular i acabament superior, sobre cornisa. Tamb\xc3\xa9 el vest\xc3\xadbul d'acc\xc3\xa9s a l'escala presenta decoraci\xc3\xb3 de caracter\xc3\xadstiques modernistes destacables. Certs elements, com el mirador o l'arc del vest\xc3\xadbul, evoquen l'arquitectura arabesca.\n_START_SECTION_\nHist\xc3\xb2ria\n_START_PARAGRAPH_\n\xc3\x89s una obra modernista de l'arquitecte Pau Mongui\xc3\xb3 de 1907."